Liger (stêr) - Wikipedia

# Liger (stêr)

### Diwar Wikipedia, an holloueziadur digor

| Liger |

Hirder | 1 012 km
Uhelder an andon | ? m
Red | 850 m³.s-1 m³/s
Gorred an diaz | 117 000 km² km²
Andon | Menez Gerbier de Jonc,
Genou | e Sant-Nazer
Bro | Frañs, Breizh

Al Liger (Loire e Galleg) a zo stêr hirañ Bro-C'hall gant un hirded eus muioc'h eget 1000km². Goloiñ a ra e ziazad doureier 117.000 km², muioc'h eget 20% eus Frañs. Da roll ar Glad bedel e voe ouzhpennet darn greizennet traoñienn al Liger gant an UNESCO e 2002.

## [kemmañ] Orin an anv

Eus al latin Liger e teu anv al Liger e brezhoneg hag e galleg, met galianek eo orin ar ger. Eus ar galianeg liga "fank" e teu. Ar ger-mañ eo en-doa roet "lie" (lec'hidenn) e galleg ha lees e saozneg. Ur stumm nes eus ar memes orin eo al Leger, stêr Lannuon.

## [kemmañ] Istor

Hervez klaskourien'zo e rede al Liger war-du an norzh gwechall hag e-barzh ar Sen en em daole. Un darvoud douaronel en-defe he distroet war-du ar c'hornôg.

## [kemmañ] Douaroniezh

Al Liger e Blois.

E biz ar menezioù Seven ar c'hreisteiz emañ andon al Liger, er Menez Gerbier-des Joncs e uhelder 1375 m. Redek a ra war du an hanternoz a-dreuz Roanne ha Nevers betek Orleans ha neuze war du ar c'hornôg betek Sant-Nazer, e Breizh, m'en em daol er Meurvor Atlantel. Darn-vuiañ e doureier a zo re stêrioù ar riblenn gleiz o treuziñ an Tolzennad-kreiz, ur sistem menezioù bras m'eo ao zouaroù dizintrus ken e tiruilh buan dourioù ar glaveier. War ar riblenn dehou el lodenn diwezhañ ez eus adstêrioù o treuziñ an Tolzennad-Arvorig m'eo e douaroù dizintrus kenañ ivez.

Nebeut stankelloù a zo war al Liger hag e zoureier bras a c'hell bezañ abeg da liñvadegoù c'hoazh.

## [kemmañ] Bageerezh

Un hent bageerezh pouezus a oa gwechall al Liger met n'eo mui bageus nemet en e c'henoù betek Naoned. Bigi a veze o vont war al liger o-deus ur foñs plaen gant ur wern da blegañ vras da dremen dindan ar pontoù (gabaroù, futro). Red direizh ar stêr a lakkae ar bageerezh da ziaes hag alies e veze ret da halañ ar vigi.

Betek 1991 e yae eoul-listri betek Bouch-maen, e-kichen Añje, met paouezet en-deus an tremen-se.

## [kemmañ] Adstêrioù

- Allier
- Cher
- Iñdr
- Loarae
- Maen
  - Mayen
  - Sart
  - Loar
- Vien
- Erdr

Dafar ouzhpenn a-fed an tem-mañ a vez kavet e-barzh Wiki.Commons
Liger
Adtapet diwar "http://br.wikipedia.org../../../l/i/g/Liger_%28st%C3%AAr%29.html"

Rummadoù ar bajenn: Stêrioù Europa

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Беларуская
- Български
- Català
- Česky
- Чăвашла
- Dansk
- Deutsch
- English
- Esperanto
- Español
- Eesti
- Français
- Hrvatski
- Magyar
- Italiano
- 日本語
- Latina
- Lëtzebuergesch
- Lietuvių
- Nederlands
- Norsk (bokmål)
- Occitan
- Polski
- Português
- Română
- Русский
- Slovenščina
- Svenska
- 中文